ร้านเพ้งโภชนาตั้งอยู่ศูนย์อาหารของตึก Enco C ชั้น 4 ค่ะ ร้านนี้เพื่อนเคยทานแล้วบอกว่าอร่อย แถมเราได้กลิ่นหอมๆของเส้นใหญ่ผัดติดกระทะไหม้ๆนี่น้ำลายไหลมาก ตั้งใจว่าต้องกินให้ได้ อยากลองทานมากๆ แถวที่ทำงานไม่ค่อยมีเมนูนี้ขายเท่าไหร่ พอร้านนี้มาเปิดก็ต้องชิมหน่อยว่าจะรสชาติเป็นยังไง


ร้านเพ้งโภชนามีเมนูหลักๆคือ คั่วไก่ ราดหน้า ผัดซีอิ๊ว สุกี้ค่ะ เนื้อสัตว์ก็มีให้เลือกทั้งไก่ หมู และทะเล


วันนี้ตั้งใจมาลองเส้นใหญ่คั่วทะเล แต่วันนี้ไม่มีทะเลเลยกินไก่แทน ราคาก็ 45 บาท มาตรฐานศูนย์อาหารของที่นี่ค่ะ


รสชาติชิมแบบไม่ปรุงก็ใช้ได้นะคะ เส้นนี่ผัดได้หอมเลย แล้วก็มีไข่โปะอยู่บนคั่วไก่ดูน่ากินจริงๆ ไก่ก็หมักมีรสชาติเข้มข้น ทานกับปาท่องโก๋ตัวเล็กก็เข้ากันดี ปรุงรสด้วยซอสพริกกับน้ำปลาแค่นิดเดียวก็พอค่ะ โดยรวมแล้วอร่อยดี จะกลับมากินอีกแน่นอนค่ะ

